కోహ్లీ, డివిలియర్స్‌ ఔట్‌ కావడంతో
మ్యాచ్‌ చేజారిపోయింది
ముంబై : టీమిండియా టెస్ట్‌ కెప్టెన్‌ కోహ్లీ, డివిలియర్స్‌ తొందరగా ఔట్‌ కావడంతో మ్యాచ్‌ తన చేతుల్లోంచి జారిపోయిందని రాయల్‌ చాలెంజర్స్‌ బెంగళూరు స్పిన్నర్‌ ఇక్బాల్‌ అబ్దుల్లా పేర్కొన్నాడు. వీరిద్దరూ మరి కొంత సేపు క్రీజులో ఉంటే తాము గెలిచే అవకాశం ఉండేదని అభిప్రాయం వ్యక్తం చేశాడు. కాగా ముంబై ఇండియన్స్‌తో జరిగిన మ్యాచ్‌లో బెంగళూరు 6 వికెట్ల తేడాతో పరాజయం పొందింది. ఈ మ్యాచ్‌లో ఇక్బాల్‌ 4 ఓవర్లలో 40 పరుగులు ఇచ్చి 3 వికెట్లు తీసుకున్నాడు. కోహ్లీ, డివిలియర్స్‌ ఔట్‌ కావడం టర్నింగ్‌ పాయింట్‌, టీమ్‌లోని టాప్‌ బ్యాట్స్‌మెన్‌ తొందరగా ఔట్‌ అయితే పరుగులు ఎక్కువగా రావన్నాడు.ఈ ప్రభావం మొత్తం జట్టుపై ఉంటుందని మ్యాచ్‌ ముగిసిన తరువాత ఇక్బాల్‌ వ్యాఖ్యానించాడు.తనకు జట్టులో చోటు దక్కుతుందా,లేదా అనేది కెప్టెన్‌పై ఆధారపడి ఉంటుందని 26 సంవత్సరాల లెఫ్ట్‌ ఆర్మ్‌ స్పిన్నర్‌ పేర్కొన్నాడు.